# data[].attributes.body
Πατέρας του βόλεϊ θεωρείται ο αμερικανός γυμναστής Ουίλιαμ Μόργκαν, που εργαζόταν στη Χριστιανική Αδελφότητα Νέων στην πόλη Χόλιοκ της Μασαχουσέτης και ημερομηνία γέννησης του αθλήματος η 9η Φεβρουαρίου 1895. Ο Μόργκαν ήθελε ένα άθλημα λιγότερο βάρβαρο από το μπάσκετ, κατάλληλο για επιχειρηματίες και ανθρώπους μιας κάποιας ηλικίας. Δανείστηκε στοιχεία από το τένις και το χάντμπολ και δημιούργησε το «Μίντονετ», όπως ονόμασε το νέο παιγνίδι, που αργότερα πήρε την ονομασία με την οποία το γνωρίζουμε σήμερα: βόλεϊ-μπολ ή πετοσφαίριση στα ελληνικά.

Το νέο άθλημα διαδόθηκε πολύ γρήγορα, κυρίως μέσω των παραρτημάτων της Χ.Α.Ν. στις πολιτείες των ΗΠΑ και σε όλο τον κόσμο. Στην Ευρώπη μεταφέρθηκε κατά τη διάρκεια του Α΄ παγκοσμίου πολέμου από τους Αμερικανούς στρατιώτες. Το 1949 ιδρύθηκε η Διεθνής Ομοσπονδία Βόλεϊ (FIVB) και την ίδια χρονιά έγινε το παγκόσμιο πρωτάθλημα ανδρών, ενώ τρία χρόνια αργότερα το αντίστοιχο των γυναικών. Το 1964 στο Τόκιο έκανε την εμφάνισή του στους Ολυμπιακούς Αγώνες.

# data[].attributes.attachment_link.title
ιστορια βολει

# data[].attributes.body
Στην Ελλάδα η πετοσφαίριση εισήχθη το 1922 από τον Πανιώνιο και τη ΧΑΝΘ. Πρώτος διδάξας του βόλεϊ στην Ελλάδα θεωρείται ο γυμναστής Λευκαδίτης του Π.Γ.Σ. Στη συνέχεια διαδόθηκε και σε άλλους συλλόγους με αποτέλεσμα να προκηρυχτούν τα πρώτα πρωταθλήματα 1924-1926 με πρωταθλητή τον Πανιώνιο το 1924, τον Π.Γ.Π το 1925 και τα Διδασκαλία το 1926.

Το 1929-1932 δημιουργήθηκαν ομάδες βόλεϊ όπως η Νήαρ Ηστ, το Πανεπιστήμιο Αθηνών, ο Ιωνικός, ο Πειραϊκός, ο ΠΟΠ, και η ΕΑΠ Πατρών. Ακολούθησε η δεκαετία 1930-1940 με τη μεγαλύτερη διάδοση του αθλήματος που ανακόπηκε από τον Β΄. ΠΠ και στη συνέχεια τον εμφύλιο.

Το 1950-60 εμφανίστηκε πάλι το βόλεϊ με ελάχιστα τοπικά πρωταθλήματα.

Το 1961 διοργανώνεται το πρώτο Πανελλήνιο πρωτάθλημα με πρωταθλητή τον ΠΓΣ.

Το 1965 ιδρύεται από τον ΣΕΓΑΣ η Ελληνική Ομοσπονδία Αθλοπαιδιών (ΕΟΑΠ μπάσκετ- β.μ-χόκεϊ) και ακολουθεί μια στάσιμη περίοδος μέχρι το 1967.

Το 1968 αρχίζει μια συστηματική προσπάθεια ανάπτυξης του βόλεϊ από την ΕΟΑΠ και τον διορισθέντα Κυβερνητικό Επίτροπο (ΚΕ) σύνδεσμος της ΓΓΑ με την ΕΟΑΠ Θεόδωρο Ανδρεάκο δ/ρα μηχανικό, πρωταθλητή του βόλεϊ του ΠΓΣ, μέλους της ΕΟΑΠ και του ΑΣΑΕΔ (Αθλητισμού ΕΔ). Το 1969 καθιερώνεται για πρώτη φορά πρωτάθλημα εθνικής κατηγορίας και προσλαμβάνεται ο παγκοσμίου φήμης τεχνικός Ρουμάνος προπονητής Στέφαν Ρομάν θεμελιωτής της τεχνικής του βόλεϊ στην Ελλάδα και δημιουργούνται μόνιμα κλιμάκια με την Εθνική ομάδα να μετέχει στο κύπελλο Δυτικών χωρών για πρώτη φορά.

Το 1970 αποτελεί το σημαντικότερο σταθμό για το ελληνικό βόλεϊ. Ευοδώνονται οι προσπάθειες του ΚΕ Θεόδωρου Ανδρεάκου για τον διαχωρισμό του βόλεϊ από το μπάσκετ σε ανεξάρτητες Ομοσπονδίες ΕΟΠΕ (Πετοσφαίρισης) και ΕΟΚ ( Καλαθοσφαίρισης). Καθιερώνονται και τελούνται στην Αθήνα οι 1οι Βαλκανικοί αγώνες με πρωτοφανή κοσμοσυρροή για το άθλημα.

Εκπονείται από τον Θ. Ανδρεάκο και εγκρίνεται από το ΓΓΑ Κ. Ασλανίδη και μπαίνει σε εφαρμογή από την ΕΟΠΕ πενταετές σχέδιο ανάπτυξης του βόλεϊ. Καθιερώνονται αθλητικά κίνητρα ( εισαγωγή διεθνών αθλητών στα ΑΕΙ), υποτροφίες στα μέλη των εθνικών ομάδων, ιδρύονται τοπικές επιτροπές β.μ στην επαρχία, λειτουργεί σχολή προπονητών,κατασκευάζονται τα πρώτα κλειστά γήπεδα από τη ΓΓΑ και γενικά μπαίνουν τα θεμέλια της σε βάθος διάδοσης του β.μ.

Ακολουθούν και οι διεθνείς επιτυχίες: τρίτη η Εθνική εφήβων στο Λούκοβιτ (1971). 3 η Εθνική ανδρών στους Μεσογειακούς της Σμύρνης (1971). 5 η Εθνική ανδρών στο Κύπελλο Άνοιξης (1972). Πρώτη η Εθνική ΕΔ στο CISMS στη Θεσσαλονίκη (1973). Πρώτη στο Κύπελλο Ανοίξεως το (1980), όσο και στο Βαλκανικό (1980) για να συνεχίσει την ανοδική πορεία του.

# data[].attributes.body
Το παιχνίδι ξεκινά με σερβίς της μιας ομάδας έπειτα από κλήρωση. Το σερβίς εκτελείται από τον παίκτη στη θέση 1, από ένα σημείο πίσω από την τελική γραμμή του γηπέδου. Παλιότερα ο παίκτης που εκτελούσε σερβίς όφειλε να βρίσκεται στην πίσω δεξιά γωνία και εκτός τελικής γραμμής. Τα τελευταία χρόνια επιτρέπεται η εκτέλεση του σερβίς από οποιοδήποτε σημείο πίσω από την τελική γραμμή. Με την εκτέλεση του σερβίς η μπάλα προωθείται πάνω από το φιλέ προς τη μεριά της αντίπαλης ομάδας χωρίς να μεσολαβήσει άλλος παίκτης της ομάδας που εκτελεί το σερβίς. Παλιότερα απαγορευόταν να χτυπήσει στο φιλέ αλλά ο σημερινός κανονισμός το επιτρέπει.
Κάθε φορά που η μπάλα φτάνει στην περιοχή της, η ομάδα προσπαθεί να την επαναφέρει στην αντίπαλη περιοχή με τρεις μπαλιές. Συνήθως ο πρώτος παίκτης αποκρούει, ένας δεύτερος υψώνει δίνοντας πάσα κοντά στο φιλέ και ένας τρίτος καρφώνει με δύναμη προς το αντίπαλο μέρος. Δεν υπολογίζεται ως μπαλιά τυχόν απόκρουση της μπάλας από το αμυντικό μπλοκ στο καρφί του αντίπαλου. Παλιότερα η απόκρουση αυτή θεωρείτο ως μία από τις τρεις μπαλιές, με αποτέλεσμα να υπάρχουν διχογνωμίες κατά πόσο η μπάλα βρήκε ή όχι στο αμυντικό μπλοκ.

Κατάκτηση ενός πόντου

Μια ομάδα κερδίζει έναν πόντο, όταν καταφέρει να στείλει τη μπάλα στο έδαφος της αντίπαλης ομάδας (μέσα) ή όταν η αντίπαλη ομάδα στείλει τη μπάλα εκτός γηπέδου (άουτ). Η ομάδα που κερδίζει πόντο εκτελεί και σερβίς. Όσο συνεχίζει να κερδίζει πόντους το σερβίς εκτελεί ο ίδιος παίκτης. Όταν χάσει πόντο, παίρνει το σερβίς η άλλη ομάδα, οι παίκτες της οποίας μετακινούνται μια θέση προς τα δεξιά, κατά τη φορά των δεικτών του ρολογιού. Παλιότερα μια ομάδα κέρδιζε πόντο μόνο όταν εκτελούσε σερβίς. Δηλαδή, πρώτα έπρεπε να κερδίσει την αλλαγή του σερβίς και στη συνέχεια τον πόντο. Με το παλιό σύστημα, σε ένα παιχνίδι μπορούσαν να γίνονται συνεχείς αλλαγές και να μην κερδίζονται πόντοι, με αποτέλεσμα να είναι απροσδιόριστη η διάρκειά του. Αυτός ήταν ο λόγος που καταργήθηκε.

Κατάκτηση ενός σετ

Το κάθε σετ τελειώνει όταν μια ομάδα φτάσει τους 25 πόντους και έχει τουλάχιστον δύο πόντους προβάδισμα (δηλαδή τουλάχιστον: 25-23). Αλλιώς το σετ συνεχίζεται μέχρι να επιτευχθεί προβάδισμα δύο πόντων από μια ομάδα (26-24,32-30 κλπ) χωρίς όριο. Με το παλιό σύστημα διεξαγωγής (πρώτα αλλαγή σερβίς και μετά πόντος) τα σετ τελείωναν στους 15 πόντους, πάλι με καθαρό προβάδισμα δύο πόντων. Μετά από κάθε σετ οι ομάδες αλλάζουν πλευρά στο γήπεδο.

Το Τάι-μπρέικ

Αν μετά από τέσσερα σετ οι ομάδες είναι ισόπαλες 2-2, ο νικητής αναδεικνύεται σε ένα πέμπτο τελικό σετ (τάι-μπρέικ) των 15 πόντων, πάντα με προβάδισμα δύο πόντων για το νικητή (15-13 τουλάχιστον ή 16-14, 17-15 κλπ). Στο πέμπτο σετ οι ομάδες αλλάζουν τερέν, όταν κάποια φτάσει τους 8 πόντους.

Κατάκτηση ενός αγώνα

Νικήτρια αναδεικνύεται η ομάδα που κερδίζει τρία σετ. Στα πρώτα στάδια ανάπτυξης του αθλήματος η νικήτρια ομάδα προέκυπτε από δύο νικηφόρα σετ, σύστημα που εφαρμόζεται ακόμα σε σχολικά ή παιδικά πρωταθλήματα.

Βαθμολογία στο πρωτάθλημα

Σε αγώνες εθνικών και διεθνών πρωταθλημάτων, κάθε ομάδα, που κερδίζει τρία από τα τέσσερα πρώτα σετ του αγώνα, καρπώνεται 3 βαθμούς, ενώ η ηττημένη ομάδα κανέναν. Αν όμως το παιχνίδι κριθεί στο τάι-μπρέικ, τότε ο ηττημένος αποκομίζει 1 βαθμό και ο νικητής μόνο 2.

# data[].attributes.body
Ο ακραίος:είναι ο παίκτης ο οποίος καρφώνει και παίρνει υποδοχή στη θέση 4 όταν βρίσκεται στην επιθετική ζώνη. Όταν βρίσκεται στην αμυντική ζώνη καρφώνει,αμύνεται και παίρνει υποδοχή από τις θέσεις 1 και 6.

# data[].attributes.body
Ο πασαδόρος: θεωρείται παίκτης κλειδί. Είναι ο παίκτης ο οποίος πασάρει από τη θέση 2 (όταν βρίσκεται στην επιθετική ζώνη) και πάλι από τη θέση 2 όταν βρίσκεται στη ζώνη άμυνας (ισχύει ο κανόνας της υπέρβασης). Όταν βρίσκεται στην αμυντική ζώνη αμύνεται στη θέση 1. Αν δε βγάλει άμυνα προχωρά γρήγορα στη θέση 2 να κάνει πάσα (διείσδυση) και έπειτα επιστρέφει πάλι στη θέση 1. Σε περίπτωση που βγάλει άμυνα, το ρόλο του πασαδόρου αναλαμβάνει ο κεντρικός αν η μπάλα είναι μέσα στα τρία μέτρα ή ο λίμπερο αν είναι απ' έξω.

# data[].attributes.attachment_link.title
χριστοδουλου

# data[].attributes.body
Ο λίμπερο χαρακτηρίζεται "η σκούπα του γηπεδου", αφού είναι υπεύθυνος να σώζει όλες τις μπαλιές πριν πέσουν στο πάτωμα. Παίζει μόνο στην αμυντική γραμμή, αντικαθιστά απεριόριστες φορές τους συμπαίκτες του στην άμυνα, απαγορεύεται να κάνει σερβίς, να κάνει επίθεση με καρφί (ψηλότερα από το φιλέ ακόμα και στην αμυντική ζώνη), να κάνει μπλοκ και να αντικαταστήσει δύο παίκτες συνεχώς χωρίς να μεσολαβήσει σερβίς. Τέλος,απαγορεύεται να κάνει πάσα μέσα στην επιθετική ζώνη.

# data[].attributes.body
Ο διαγώνιος: είναι ο παίκτης ο οποίος καρφώνει στη θέση 2 (όταν βρίσκεται στην επιθετική ζώνη) και αμύνεται στο 1 όταν βρίσκεται στην αμυντική ζώνη. Όταν βρίσκεται στην πίσω ζώνη και συνεπώς ο πασαδόρος στην επιθετική ζώνη, καρφώνει από τη θέση 1 ή από τη θέση 6 ανάλογα το σύστημα της κάθε ομάδας.

# data[].attributes.attachment_link.title
Crazy Volleyball Spikes by Yuji Nishida (西田 有志)_Trim_Trim

# data[].attributes.body
Ο κεντρικός: είναι ο παίκτης ο οποίος καρφώνει στη θέση 3 (όταν βρίσκεται στην επιθετική ζώνη) και αμύνεται στο 5 όταν βρίσκεται στην αμυντική ζώνη. Συνήθως όμως τον αντικαθιστά ο λίμπερο, όταν βρίσκεται στην αμυντική ζώνη. Μπορεί να καρφώνει είτε δεύτερο χρόνο, είτε πρώτο χρόνο (στις μεγαλύτερες ομάδες χρησιμοποιείται σπάνια ο δεύτερος).

# data[].attributes.attachment_link.title
TOP 10 SPIKES Middle Blocker by Chiaka Ogbogu  l Women Volleyball Nations League 2019

# data[].attributes.headline
Ολυμπιακός Σ.Φ.Π. (πετοσφαίριση ανδρών)

# data[].attributes.subject
Ολυμπιακός Σ.Φ.Π. (πετοσφαίριση ανδρών)

# data[].attributes.body
Το τμήμα βόλεϊ ανδρών του Ολυμπιακού είναι η κορυφαία ελληνική ομάδα πετοσφαίρισης και αποτελεί μέρος του Ολυμπιακού Σ.Φ. Πειραιώς. Ιδρύθηκε το 1926. Ο Ολυμπιακός είναι ταυτόχρονα η πιο επιτυχημένη ομάδα στις ευρωπαϊκές και στις διεθνείς διοργανώσεις, όντας η μοναδική ομάδα της Ελλάδας που έχει κατακτήσει ευρωπαϊκό τίτλο και μάλιστα δύο, τα Κύπελλα Κυπελλούχων Ευρώπης του 1996 και του 2005. Επίσης, το 1992 κατέκτησε την τρίτη θέση στον κόσμο στο Παγκόσμιο Κύπελλο Συλλόγων που διεξήχθη στο Τρεβίζο, μετά από νίκη με 3–0 επί της Μεσατζέρο Ραβένα. Κατατάσσεται ανάμεσα στις κορυφαίες ομάδες των ευρωπαϊκών κυπέλλων, καθώς έχει συμμετάσχει σε 12 Φάιναλ Φορ ευρωπαϊκών διοργανώσεων εκ των οποίων τα 7 στο Τσάμπιονς Λιγκ (1982/4ος, 1992/2ος, 1993/3ος, 1994/4ος, 1995/3ος, 2001/4ος, 2002/2ος). Το 2018 ήταν φιναλίστ του τελικού του CEV Challenge Cup, απέναντι στην Ραβέννα.
Στην Ελλάδα, ο σύλλογος έχει τα περισσότερα Πρωταθλήματα (28), τα περισσότερα Κύπελλα (17), ενώ έχει και 2 Σούπερ Καπ και 5 Λιγκ Καπ. Επίσης 14 χρονιές ο Ολυμπιακός κατέκτησε Πρωτάθλημα και Κύπελλο κάνοντας το νταμπλ. Τη σεζόν 2020-21 ο Ολυμπιακός επέστρεψε στον θρόνο του πρωταθλητή μετά απο διάλειμμα ενός έτους, κατακτώντας το πρωτάθλημα με 50 βαθμούς και προσθέτοντας το τρίτο αστέρι στη φανέλα του. Στο Λιγκ Καπ αποκλείεται στα ημιτελικά, ενώ το κύπελλο δεν διεξήχθη για 2η στη σειρά χρονιά.

# data[].attributes.headline
ΠΑΡΑΚΤΙΑ ΠΕΤΟΣΦΑΙΡΙΣΗ (beach volley)

# data[].attributes.subject
ΠΑΡΑΚΤΙΑ ΠΕΤΟΣΦΑΙΡΙΣΗ (beach volley)

# data[].attributes.body
Το Διασυλλογικό πρωτάθλημα Ελλάδος παράκτιας πετοσφαίρισης (Μπιτς βόλεϊ) είναι διοργάνωση της Ελληνικής Ομοσπονδίας Πετοσφαίρισης (Ε.Ο.ΠΕ.) για το άθλημα της πετοσφαίρισης σε άμμο. Διεξήχθη πρώτη φορά ανεπίσημα το 2012 με την ονομασία Μπιτς Βόλεϊ Clubs Cup. Η πρώτη επίσημη διοργάνωση έγινε το 2013 και διεξάγεται σε μία κατηγορία, με όμιλο βορρά και νότου, και τέλος με την τελική φάση για την ανακηρύξει του πρωταθλητή Ελλάδος.

Δικαίωμα συμμετοχής έχουν όλα τα σωματεία μέλη της ΕΟΠΕ και κάθε σύλλογος μπορεί να χρησιμοποιήσει αθλητές που αγωνίζονται σε οπουδήποτε ομάδα του πρωταθλήματος σάλας. Κάθε σύλλογος πρέπει να διαθέτει δύο ομάδες, ανδρών και γυναικών, και από τέσσερις έως έξι αθλητές.

# data[].attributes.attachment_link.title
TOP 20 Powerful Beach Volleyball Spikes _ 2018 FIVB Beach Volleyball World Tour Women's

# data[].attributes.headline
Ολυμπιακός Σ.Φ.Π. (πετοσφαίριση γυναικών)

# data[].attributes.subject
Ολυμπιακός Σ.Φ.Π. (πετοσφαίριση γυναικών)

# data[].attributes.body
Το τμήμα Βόλεϊ Γυναικών ιδρύθηκε το 1930. Για πολλά χρόνια δεν κατάφερε να έχει διακρίσεις αν και αρκετές φορές βρέθηκε σε τελική φάση Πρωταθλήματος και Κυπέλλου. Αυτό άλλαξε το 2011 όταν ξεκίνησε η αναγέννηση του και έκτοτε, πρωταγωνιστεί έχοντας κερδίσει έξι συνεχόμενα νταμπλ τα τελευταία έξι χρόνια. Κορυφαία στιγμή της ιστορίας του, η κατάκτηση του πρώτου Ευρωπαϊκού τροπαίου για το Ελληνικό γυναικείο βόλεϊ, στις 11/04/2018, όταν στην Προύσα, κέρδισε την Bursa BBSK και κατέκτησε το CEV Challenge Cup. Ιστορικό ρεκόρ για το γυναικείο βόλεϊ αποτελεί η κατάκτηση 8 συνεχόμενων Κυπέλλων Ελλάδας.

Η ομάδα έχει κατακτήσει 6 Πρωταθλήματα, 8 Κύπελλα Ελλάδος και 1 CEV Challenge Cup.

# data[].attributes.headline
Παναθηναϊκός (πετοσφαίριση ανδρών)

# data[].attributes.subject
Παναθηναϊκός (πετοσφαίριση ανδρών)

# data[].attributes.body
Το ανδρικό τμήμα πετοσφαίρισης του Παναθηναϊκού είναι ένα από τα τρία τμήματα του Παναθηναϊκού Αθλητικού Ομίλου που λειτουργούν σε επαγγελματική βάση. Από το 1919, οπότε και συστάθηκε η ομάδα, έχει να επιδείξει πλούσια ιστορία σε τίτλους και διακρίσεις στον ελληνικό χώρο. Έχει κατακτήσει 19 Πρωταθλήματα Ελλάδος, 6 Κύπελλα, 1 Λιγκ Καπ και 1 Σούπερ καπ. Έχει κατακτήσει 6 Πρωταθλήματα αήττητος (1963, 1966, 1967, 1970, 1971, 1975).

Έχει συμμετάσχει επίσης 5 φορές σε φάιναλ φορ ευρωπαϊκών διοργανώσεων, καταλαμβάνοντας μια φορά (1980) τη 2η θέση (έως και το 1986–87 η τελική φάση του CEV Cup διεξαγόταν σε όμιλο με βαθμολογία και νικήτρια ήταν η ομάδα με τους περισσότερους βαθμούς) και φθάνοντας μια φορά σε μονό τελικό του CEV Cup (2009).

# data[].attributes.headline
Παναθηναϊκός (πετοσφαίριση γυναικών)

# data[].attributes.subject
Παναθηναϊκός (πετοσφαίριση γυναικών)

# data[].attributes.body
Το τμήμα βόλεϊ γυναικών του Συλλόγου  ιδρύθηκε το 1926 και  είναι ένα από τα πλέον αγαπητά τμήματα του «τριφυλλιού» . Το 1946 συμμετείχε  στο πρωτάθλημα  Κέντρου. Οι επιτυχίες ήρθαν και είναι χαρακτηριστικό ότι  οι γυναίκες πήραν στα ίσια το πρωτάθλημα Κέντρου το 1970 και το 1971 ήταν πρωταθλήτριες Ελλάδας. Την σεζόν 1980-81 στο φάιναλ φορ του κυπέλλου Συνομοσπονδίας που έγινε στο Μόναχο κατέλαβαν την 4η θέση. Η επόμενη μεγάλη επιτυχία ήρθε την σεζόν 1994-95 όταν οι «πράσινες» έφτασαν μέχρι το φάιναλ φορ του κυπέλλου Κυπελλούχων στο Μίνστερ και πήραν την 4η θέση. Ο σύλλογος έχει σηκώσει δύο πρωταθλήματα Ελλάδας 1991 και 2013 καθώς και τρία πρωταθλήματα ΕΣΠΑΑ Νεανίδων (1990, 1991 και 2013). Καλύτερη χρονιά θεωρείται το 2009 όπου τα «φίνα κορίτσια» έφτασαν ως τον τελικό  του Τσάλεντζ Καπ  και παράλληλα κατέκτησαν το νταμπλ στην Ελλάδα.